Csongrád Város Polgármesterétől

Száma: Önk/181-1/2024. „M”

Témafelelős: dr. Juhász László

ELŐTERJESZTÉS

## Csongrád Városi Önkormányzat Képviselő-testülete

## 2024. október 03-án tartandó alakuló ülésére

## Tárgy: Javaslat a képviselők, bizottságok tagjai és tisztségviselői, valamint a tanácsnokok tiszteletdíjának mértékéről szóló önkormányzati rendelet módosítására

## Tisztelt Képviselő-testület!

## Csongrád Városi Önkormányzat Képviselő-testülete a képviselők, a bizottságok tagjai és tisztségviselői tiszteletdíjának mértékét utoljára a 2022. január 27.-ei ülésén szabályozta. A jelenlegi tiszteletdíjak is – kiegészítve a tanácsnokok díjával - ez alapján lettek megállapítva.

## Figyelemmel az időközben bekövetkezett minimálbér emelkedésre és inflációs hatásokra, a tiszteletdíjak értékállóságának biztosítása érdekében a tiszteletdíjak havi mértékét 2024. október 3. napjától, a következők szerint indítványozom megállapítani.

(1) Az önkormányzati képviselő havi bruttó tiszteletdíja **105.000,-Ft**.

(2) A bizottsági elnök havi bruttó tiszteletdíja (több bizottsági tagság esetén is) **215.000,-Ft**

(3) A képviselő bizottsági tag havi bruttó tiszteletdíja egy bizottsági tagság esetén **165.000,-Ft**

(4) A képviselő bizottsági tag havi bruttó tiszteletdíja több bizottsági tagság esetén **185.000.-Ft**

(5) A nem képviselő bizottsági tag havi bruttó tiszteletdíja **60.000,-Ft**

(6) Tanácsnok havi bruttó tiszteletdíja (a képviselői és bizottsági tagság tiszteletdíjával együtt) **245.000 Ft.**

A tiszteletdíj havonta, utólag, a tárgyhót követő hónap 10. napjáig kerül utalásra a jogosultak számlájára.

## Kérem a Tisztelt Képviselő-testületet az előterjesztés megtárgyalására és a mellékelt rendelet-tervezet elfogadására.

Csongrád, 2024. október 1.

Bedő Tamás

polgármester

**Csongrád Városi Önkormányzat Képviselő-testületének .../2024. (IX. 26.) önkormányzati rendelete**

**A képviselők, bizottságok tagjai és tisztségviselői, valamint a tanácsnokok tiszteletdíjának mértékéről szóló 5/2022.(I.28.)önkormányzati rendelet módosításáról**

Csongrád Városi Önkormányzat Képviselő-testülete a helyi önkormányzatokról szóló 2011. évi CLXXXIX. törvény 143. § (4) bekezdése f) pontjában kapott felhatalmazása alapján, az Alaptörvény 32. cikk (1) bekezdés a) pontjában, a helyi önkormányzatokról szóló 2011. évi CLXXXIX. törvény 35. § (1) bekezdésében meghatározott feladatkörében eljárva a következőket rendeli el:

**1. §**

A képviselők, bizottságok tagjai és tisztségviselői tiszteletdíjának mértékéről szóló 5/2022. (I. 28.) önkormányzati rendelet 1. §-a helyébe a következő rendelkezés lép:

**„1. §**

A rendelet hatálya kiterjed a képviselő-testület önkormányzati képviselőire, a képviselő-testület bizottságainak elnökeire, képviselő és nem képviselő tagjaira, a tanácsnokokra.”

**2. §**

A képviselők, bizottságok tagjai és tisztségviselői tiszteletdíjának mértékéről szóló 5/2022. (I. 28.) önkormányzati rendelet 2. §-a a következő (6) bekezdéssel egészül ki:

„(6) A tanácsnok havi bruttó tiszteletdíja (a képviselői és bizottsági tagság tiszteletdíjával együtt) **245.000 Ft.**”

**3. §**

A képviselők, bizottságok tagjai és tisztségviselői tiszteletdíjának mértékéről szóló 5/2022. (I. 28.) önkormányzati rendelet

*a)* 2. § (1) bekezdésében az „Az **önkormányzati képviselő** havi bruttó tiszteletdíja 90.000,-Ft.” szövegrész helyébe az „Az önkormányzati képviselő havi bruttó tiszteletdíja **105.000,-Ft**.” szöveg,

*b)* 2. § (2) bekezdésében az „A **bizottsági elnök** havi bruttó tiszteletdíja (több bizottsági tagság esetén is) 162.000,-Ft.” szövegrész helyébe az „A bizottsági elnök havi bruttó tiszteletdíja (több bizottsági tagság esetén is) **215.000,-Ft**.” szöveg,

*c)* 2. § (3) bekezdésében az „A **képviselő bizottsági tag** havi bruttó tiszteletdíja **egy bizottsági tagság** **esetén** 126.000,-Ft” szövegrész helyébe az „A képviselő bizottsági tag havi bruttó tiszteletdíja egy bizottsági tagság esetén **165.000,-Ft**” szöveg,

*d)* 2. § (4) bekezdésében az „A **képviselő bizottsági tag** havi bruttó **tiszteletdíja több bizottsági tagság esetén** 144.000,-Ft.” szövegrész helyébe az „A képviselő bizottsági tag havi bruttó tiszteletdíja több bizottsági tagság esetén **185.000,-Ft**.” szöveg,

*e)* 2. § (5) bekezdésében az „A nem képviselő bizottsági tag havi bruttó tiszteletdíja 40.500,-Ft.” szövegrész helyébe az „A **nem képviselő bizottsági tag** havi bruttó tiszteletdíja **60.000,-Ft**.” szöveg

lép.

**4. §**

Ez a rendelet 2024. október 3-án, ……… órakor lép hatályba.

|  |  |
| --- | --- |
| Bedő Tamás sk.   polgármester | Dr. Juhász László sk.  jegyző |